recursal/SuperWikiNEXT-32B huggingface dataset:
**இரும்பு ஒப்பந்தம்** (Pact of Steel) என்பது இரண்டாம் உலக உத்தத்தின் போது ஜெர்மனி, இத்தாலி, ஜப்பான் போன்ற அச்சு நாடுகள் தங்களின் ராணுவ நடவடிக்கைக்கையின் ஆதாயத்திற்காகவே போடப்பட்ட ஒப்பந்தம் ஆகும்.

காலம்
-----

இரும்பு ஒப்பந்தம் நடந்தது மே மாதம், 22, 1939ம் ஆண்டு காலகட்டம் ஆகும்.

நிகழ்வு
-------

தனது நாட்டில் வாளும் மக்களில் கம்முனிஸ்ட்களை எதிரிகளாகவும், ஜனநாயகத்திற்கும் முரணான கருத்துக்களைக்கொண்டவர்களாகயும் பாவித்த ஹிட்லர் ஒருகாலகட்டத்தில் யூதர்களை ஆயிரம் ஆயிரம் அளவில் கொன்று குவித்து தனது வெறுப்பை உலக மக்களுக்கு தெரிவித்தார்.
1941 டிசம்பர் 7 அன்று அமெரிக்காவின் அவாய் தீவில் அமைந்துள்ள முத்து துறைமுகத்தை சப்பான் தனது போர் விமானங்களால் தாக்குதல் நடத்தியதாலும், அதுபோல் தனது நாட்டின் மன்னரே இந்த உலகத்தின் கடவுள் என ஜப்பான் மக்களும் ஆட்சியாளர்களும் எண்ணினார்கள்.
1936 ல், ஜெர்மனி மற்றும் இத்தாலி இராணுவ கூட்டு ஒப்பந்தத்தில் கையெழுத்திட்டதின் மூலம் பெர்லின்-ரோம் போன்ற இரண்டு அச்சு சக்திகள் உருவாக்கப்பட்டது. இத்தாலிய பாசிச தலைவரான பெனிட்டோ முசோலினி செப்டம்பர் 1937 இல் ஜெர்மனிக்கு சென்று வந்ததை வைத்து சுட்டிக்காட்டுகிறார்கள். 
இத்தாலியின் முசோலினி ஹிட்லரின் கைப்பாவையாக ஆடினார். கிட்லர் சொல்லே வேதவாக்காக நம்பினார். இதன் காரணமாகவே இந்த ஒப்பந்தத்தை மூன்று நாடுகளும் சேர்ந்து தங்களுக்குத்தானே முடிவு செய்து கையெழுத்திட்டுக்கொண்டன.

மீறல்
-----

ஜப்பான் தனது ராணுவ துருப்புக்களை பசிபிக் பகுதியில் உள்ள நாடுகளை பிடிப்பதற்காக கையாண்ட விதத்தினாலும், ஜரோப்பா பகுதியில் ஜெர்மனி ஜப்பானிடம் சொல்லாமலே தன் அருகில் உள்ள நாடுகளான ஆஸ்திரியா செக்கோஸ்லேவியா, போலந்து, பகுதிகளையும் கைப்பற்றிக்கொண்டதின் மூலம் 
இரும்பு ஒப்பந்தத்தை மீறினார்கள். ஜப்பானும், செர்மனியும் வெற்றிபெற்றன. ஆனால் இத்தாலியின் சர்வாதிகாரியன முசொலினி மட்டும் எகிப்து மற்றும் இத்தியோப்பியா மேல் படை எடுத்து தோழ்வியைத் தழுவினார்.
1939 செப்டம்பர் 1ல் ஜெர்மனி போலந்து மீது படையெடுக்க தயாரானது, போர் செப்டம்பர் 3 ம் தேதி உக்கிரமடைந்தது, ஆனால் இத்தாலி முழுமையாக மோதலுக்கு தயாராகமுடியவில்லை, ஏனெனில் தென் பிரான்ஸ் மீதான படியெடுப்பால் 1940 வரை இரண்டாம் உலக போருக்கான ஆயத்தத்தை இத்தாலியால் ஏற்படுத்த முடியவில்லை. 

கிட்லர்,முசோலினி மற்றும் தலைவர்கள்

முடிவு
------

இரண்டாம் உலக யுத்தத்தின் போது இந்த ஒப்பந்தத்தால் எந்த நன்மையும் எட்டப்படவில்லை. இதில் இணைந்த மூன்று நாடுகளும் படு தோல்வியைத்தழுவியது. 1945ல் ஆகஸ்ட் 15ல் ஜப்பான் மற்றும் அச்சு நாடுகள் அனைத்தும் ஒன்றன்பின் ஒன்றாக சரணடைந்தது.

உசாத்துணை
---------

* 
* Mussolini meets with Hitler in Germany
**ஆ. ஆனந்தகுமார்** (பிறப்பு: 1932) சென்னையை சேர்ந்த சித்த மருத்துவ நிபுணர் ஆவார்.

வாழ்க்கையும், கல்வியும்
-----------------------

இவரது தந்தை பண்டிதர் எஸ். எஸ். ஆனந்தமும் சித்த மருத்துவர். பரம்பரையாகச் சித்த மருத்துவக் குடும்பம். நான்கரை வயதுவரை வீட்டிலேயே படித்தார். தியாகராய நகர் (வடக்குக் கிளை) பள்ளியில் 5ஆம் வகுப்பிலிருந்துதான் பள்ளிப் படிப்பு தொடங்கியது. பச்சையப்பன் கல்லூரியில் இண்டர்மீடியட் படிப்பு. பச்சையப்பன் கல்லூரியில் தமிழறிஞர் மு. வரதராசன், க. அன்பழகன், அன்பு கணபதி ஆகியோர் இவரது தமிழாசிரியர்கள். வீட்டில் இவரது தந்தையே தமிழ் ஆசிரியர். இண்டர்மீடியட் படிப்பில் மாநிலத்தில் முதலிடம் பெற்றார். சித்த மருத்துவத்தில் ஊறிய தந்தைக்குத் தெரியாமல் எம்.பி.பி.எஸ். படிப்புக்கு மனுச் செய்தார். தந்தை வலியுறுத்தியதால் அலோபதி-சித்தம்-ஆயுர்வேதம்-யுனானி ஆகியவை ஒருங்கினைந்த 5 ஆண்டு பட்டப் படிப்பில் (G.C.I.M.-Graduate of the college of integrated medicine) சேர்ந்தார். கல்லூரி மாணவராக இருந்தபோது, சித்த மருத்துவம் படிப்பவர்களுக்கு ஆங்கில மருத்துவ அறிவும் இருக்க வேண்டும் என்பதை உணர்ந்து, குரல் கொடுத்து, ஆங்கில மருத்துவக் கற்பிக்கும் நேரத்தை அதிகரிக்கச் செய்தார்.

பணிகள்
------

தோல் நோய்களில் கொடிய சோரியாசிஸ் நோய்குறித்து சித்த மருத்துவ முறையில் ஆய்வு செய்து சிகிச்சை அளித்துவந்தார். இந்திய மருத்துவ இதழ்களில் இவரது ஆய்வு அறிக்கைகள் வெளியாகியுள்ளன. 1992இல் மலேசியாவில் நடந்த சித்த மருத்துவ மாநாட்டின் செயலாளராக இருந்தார். திருவான்மியூரில் உள்ள 'இம்ப்காப்ஸ்' (இந்திய முறை) மருத்துவமனையின் இயக்குநராக 25 ஆண்டுகளுக்கும் மேலாக இருந்தார். தாம்பரம் அரசு நெஞ்சக நோய் மருத்துவமனையில் சிகிச்சை பெறும் எயிட்ஸ் நோயாளிகளுக்குச் சித்த மருத்துவ முறையில் சிகிச்சை அளித்து வந்தார். மருத்துவமனை வளாகத்தில் சித்த மருத்துவத் தயாரிப்புக் கூடத்தை 3 இலட்சம் ரூபாய் செலவில் கட்டினார். எயிட்ஸ் நோயாளிகளுக்கு உணவுச் செலவுக்கு ரூபாய் 20 இலட்சத்துக்குமேல் நன்கொடையாக வழங்கினார்.

மேற்கோள்கள்
-----------

1. ↑  [www.ccimindia.org/members\_si\_siddha.html "Central Council of Indian Medicine"] Check `|url=` value (உதவி). 26 அக்டோபர் 2014 அன்று பார்க்கப்பட்டது.
2. ↑  தினமணி தீபாவளி மலர்,1999,தலைசிறந்த தமிழர்கள். பக்கம்73
**சேரர் கோட்டை,** கோகுல் சேஷாத்திரி எழுதிய ஒரு வரலாற்றுத் தமிழ்ப் புதினம். காந்தளூர் சாலைப் போரில் ராஜராஜ சோழன் அடைந்த வெற்றியை அடிப்படையாகக் கொண்டு புனையப்பட்ட நூல். களரிப்பயிற்று, வர்மக்கலை ஆகியவை குறித்த விவரங்கள் இந்நூலில் கையாளப்பட்டுள்ளன. 2007 முதல் 2010 வரை மாத இணைய இதழான வரலாறு.காம் இதழில் தொடராக வெளிவந்த இக்கதை கமலம் புக்ஸ் பதிப்பகத்தாரால் நூலாக ஜூலை 21, 2012 ஆம் ஆண்டு வெளியிடப்பட்டது.

கதைச் சுருக்கம்
---------------

தனது மூத்த அண்ணனான ஆதித்த கரிகாலரின் கொலைக்கும் சேர நாட்டில் அமைந்துள்ள காந்தளூர்ச் சாலைக்கும் ஏதோ ஒரு மர்மமான தொடர்பு உள்ளது என்பதைக் கண்டறியும் அருள்மொழிவர்மர் (எ) ராஜராஜ சோழன், சாலையை நேரடியாகத் தாக்கத் தயங்குகிறார். ஏனெனில் காந்தளூர்ச் சாலை சேர நாட்டில் மிகவும் மதிக்கப்படும் நான்கு கல்வி கேந்திரங்களுள் ஒன்று. மேலும் பாண்டி நாட்டைக் கடந்து சேர நாட்டை அடைவதும் எளிதான செயலல்ல.

இந்தச் சிக்கலுக்கான விடைதேடி தனது ஆசிரியரான நாகப்பட்டினம் பதர திட்ட விஹாரையின் தலைவரான மஹா காசியப தேரரை தனது சுற்றத்தாருடன் சந்திக்கிறார் அருள்மொழிவர்மர். கேரள அரசியலில் பழுத்த அனுபவம் வாய்ந்த தேரரின் ஆலோசனை மிகவும் நூதனமாக உள்ளது. இப்பணிக்காகத் தேர்ந்தெடுக்கப்படும் இளைஞர்களான கம்பன் அரையனாரும் பரமன் மழபாடியாரும் எதிர்கொள்ளும் விசித்திரமான விறுவிறுப்பான அனுபவங்களே சேரர் கோட்டையின் கதை. தாங்கள் எதற்காகத் தேர்ந்தெடுக்கப்பட்டோம் என்பதை இறுதியில் கண்டறியும் இந்த இரு இளைஞர்கள், தங்களுக்கிடப்பட்ட பணியில் வெற்றிபெற வேண்டுமானால் அதற்காகத் தங்களின் உயிரையே பணயம் வைத்தாக வேண்டும் என்பதையும் அறிந்துகொள்கின்றார்கள்.

கதாபாத்திரங்கள்
---------------

இது ஒரு புதினம் என அறியப்பட்டாலும் இது சரித்திரத்தில் உள்ள பாத்திரங்கள், சம்பவங்களை அடிப்படையாகக் கொண்டு எழுதப்பட்டுள்ளது. மேலும் தமிழகத்தின் பண்டைய வர்மக்கலை மற்றும் கேரள களரிப்பயிற்று பற்றிய பல நுட்பமான விபரங்களும் சரித்திரத் தரவுகளும் கையாளப்பட்டுள்ளன.

* ராஜராஜ சோழன் (வரலாற்றுப் பாத்திரம்)
* ராஜராஜ பல்லவரையர் (வரலாற்றுப் பாத்திரம்)
* மஹா காசியப தேரர் (புனைவுப் பாத்திரம்)
* பரமன் மழப்பாடியார் (வரலாற்றுப் பாத்திரம்)
* கம்பன் மணியன் (எ) விக்கிரம சிங்க மூவேந்த வேளர் (வரலாற்றுப் பாத்திரம்)
* அமரபுஜங்க தேவர் (வரலாற்றுப் பாத்திரம்)
* சடைய மாற பாண்டியன் (வரலாற்றுப் பாத்திரம்)
* அரையன் மானபரணர் (வரலாற்றுப் பாத்திரம்)
* ரேணுகா தேவி (புனைவுப் பாத்திரம்)
* திருநாராயண பட்டாதிரி (புனைவுப் பாத்திரம்)
* வாமனன் நம்பூதிரி (புனைவுப் பாத்திரம்)
* ரவிதாசன் பஞ்சவன் பிரமாதிராஜன் (வரலாற்றுப் பாத்திரம்)
* பரமேஸ்வரன் (வரலாற்றுப் பாத்திரம்)

இவற்றையும் பார்க்க
------------------

* இராஜகேசரி (புதினம்)

வெளி இணைப்புகள்
---------------

* சேரர் கோட்டை:ஆசிரியர்- பத்திரிக்கையாளருடன் சந்திப்பு
* சேரர் கோட்டை வெளியீட்டு விழா
**ஆ. குணநாதன்** (பிறப்பு: செப்டம்பர் 13 1965) மலேசியாவில் தமிழ் எழுத்தாளர்களுள் ஒருவராவார். **ஏ.எஸ்.குணா**, **ஏ.ஜி.கலைதாசன்**, **ஏ.எஸ்.ஜி.** ஆகிய புனைப்பெயர்களிலும் எழுதிவரும் இவர் ஆசிரியராகத் தொழில்புரிந்து வருகின்றார்.

எழுத்துத் துறை ஈடுபாடு
----------------------

1982-ஆம் ஆண்டு தொடத்திலிருந்து சிறுகதைகள், ஹைக்கூ கவிதைகள், பேட்டிக் கட்டுரைகள் போன்ற பல துறைகளிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும், இதழ்களும் பிரசுரித்துள்ளன. மலேசியா வானொலி ஒலிபரப்பியுள்ளது.

ஊடகத்துறையில்
-------------

இவர் **மயில்**, **தினமுரசு**, **புதிய பூச்செண்டு** (தமிழ்நாடு) ஆகிய இதழ்களில் பகுதி நேரமாக நிருபராகவும் பணியாற்றியுள்ளார்.

பரிசுகள்
--------

* தேசிய நிலநிதிக் கூட்டுறவுச் சங்கத்தின் கட்டுரைப் போட்டியில் மாணவர் பிரிவில் முதல் பரிசு (1998)
* தேசிய நிலநிதிக் கூட்டுறவுச் சங்கத்தின் சிறுகதைப் போட்டியில் மாணவர் பிரிவுப் பரிசு (2001)
* மலாயாப் பல்கலைக் கழகப் பேரவைச் சிறுகதைப் போட்டியில் மாணவர் பிரிவுப் பரிசு (1999)
* தமிழ் எழுத்தாளர் தின கட்டுரைப் போட்டியில் முதல் பரிசு (2003)

வெளி இணைப்புகள்
---------------

* மலேசியத் தமிழ் எழுத்துலகம் தளத்தில் ஆ. குணநாதன் பக்கம் பரணிடப்பட்டது 2012-01-14 at the வந்தவழி இயந்திரம்
**கோபால் ராய்** (Gopal Rai) லக்னோ பல்கலைக்கழகத்தில் சமூகவியல் துறையில் 1998 ஆம் ஆண்டில் முதுகலைப் பட்டம் பெற்றவர். அவர் தன்னுடைய பணியை, 1992 ஆம் ஆண்டு அகில இந்திய மாணவர் சங்கம், இந்தியா (மார்க்சிஸ்ட்-லெனினிஸ்ட்) விடுதலை கம்யூனிஸ்ட் கட்சியின் மாணவர் பிரிவினை லக்னோ பல்கலைக்கழகத்தில் ஆரம்பித்த போது தொடங்கினார். அவர் ஆம் ஆத்மி கட்சியின் தேசிய செயற்குழு உறுப்பினராக உள்ளார்.

அரசியல்
-------

ராய் 1992 ஆம் ஆண்டு லக்னோ பல்கலைக்கழகத்தில் தனது மாணவப் பருவத்தில் துப்பாக்கியால் சுடப்பட்ட போது அவர் பக்கவாதத்தினால் பாதிக்கப்பட்டார். அவரும் பிற இரு உறுப்பினர்களும் "மெயின் பி ஆம் ஆத்மி" பிரச்சாரத்தில் 10 ஜனவரி அன்று முதல் 26 வரை நிதி சேகரிப்பு கையாளுதல், பணிகளில் ஈடுபட்டனர்.

சான்றுகள்
---------

1. ↑  Gargi Parsai (2012-11-24). "Team Kejriwal is now "Aam Aadmi Party"". The Hindu. 2013-06-13 அன்று பார்க்கப்பட்டது. More than one of `|author=` மற்றும் `|last=` specified (உதவி)
2. ↑  "'Main bhi Aam Aadmi', AAP's drive to hunt honest candidates". One India. 6 January 2014. Archived from the original on 3 நவம்பர் 2014. .
3. ↑  "More than 50 lakh members enrolled with AAP, claims Gopal Rai". 22 January 2014.. பார்த்த நாள்: 12 April 2014.
**கோபால் வினாயக் கோட்சே**  (பிறப்பு-1919- இறப்பு நவம்பர் 26,2005), காந்தி கொலை வழக்கில் தூக்கிலிடப்பட்ட நாதுராம் கோட்சேவின் தம்பி ஆவார். ஜனவரி 30, 1948, ல் நிகழ்ந்த மாகாத்மா காந்தியின் கொலையில் 18 ஆண்டுகள் சிறை தண்டனை பெற்று, 2005 ம் ஆண்டு வரை வாழ்ந்து மறைந்தவர் இவர் மட்டுமே. இவர் இந்தியாவின் மகாராஷ்டிரா மாநிலத்தின் புனே மாவட்டத்தில் உள்ள பாராமதி நகரத்தில் பிறந்தவர். இவருக்கு சிந்து கோட்சே எனும் மனைவியும் மற்றும் ஒரு மகனும், இரண்டு மகள்களும் இருந்தனர்.

இவருடைய மூத்த சகோதரர் நாதுராம் கோட்சே காந்தியைச் சுட்டுக் கொன்றதற்காகவும் இவருடன் கொலைச்சதியில் பங்குகொண்டமைக்காக நாராயண் ஆப்தேவுடன் சேர்த்து நவம்பர் 15, 1949 ல் அம்பாலா சிறையில் தூக்கிலிடப்பட்டனர். இந்த கொலைவழக்கில் சம்பந்தப்பட்டவரான இவரும் பெப்ரவரி 5, 1948 ல் கைது செய்யப்பட்டு *18 வருடம் ஆயுள் தண்டணைப்* பெற்றார். இவர்கள் மூவரும் காந்தி இந்தியாவின் பிரிவினைக்கு ஆதரவாக செயல்படுவதாக எண்ணியதால் இக்கொலைச் செயல் புரிந்தனர். *கோபால் கோட்சே* 1998 ல் ஊடகங்களுக்கு அளித்தப் பேட்டியில் *காந்தி கொல்லப்பட்டதற்காக நான் என்றும் வருந்தியதில்லை அவர் இஸ்லாமியர்களுக்கு ஆதரவாக செயல்பட்டதை இன்றும் வெறுக்கின்றேன்* என்று பேட்டியளித்தார் என்பது குறிப்பிடத்தக்கது. இவர் தமது 86-வது அகவையில் புனே நகரத்தில் 27 நவம்பர் 2005 அன்று மறைந்தார்.

இவற்றையும் பார்க்கவும்
----------------------

* நாத்தூராம் கோட்சே
* மோகன்தாஸ் கரம்சந்த் காந்தியின் படுகொலை

மேற்கோள்கள்
-----------

1. ↑  Gopal Vinayak Godse v/s State of Maharashtra and Others
2. ↑  Obituary: Gopal Godse, 86, conspired to kill Gandhi
**இரும்பு பூக்கள்** (*Irumbu Pookkal*) என்பது 1991ஆம் ஆண்டு வெளியான தமிழ் துப்பறியும் திரைப்படம் ஆகும். ஜி. எம். குமார் இயக்கிய இப்படத்தில் கார்த்திக், பல்லவி ஆகியோர் முக்கிய வேடங்களில் நடித்தனர். ஆர். புஷ்பா தயாரித்த இப்படத்திற்கு இளையராஜா மற்றும் ம. சு. விசுவநாதன் ஆகியோர் இசை அமைத்தனர் மற்றும் 16, பிப்ரவரி, 1991 அன்று வெளியானது.

கதை
---

போரில் கால் இழந்த ஒரு ராணுவ அதிகாரி ( பிரபு ) தனது கிராமத்திற்கு திரும்ப வருகிறார். அவர் இறந்ததாக சொல்லப்பட்ட கடிதத்தைப் பெற்ற அவரது மனைவி தற்கொலை செய்து கொள்கிறாள். அவரது குழந்தைகளும், அவரது உறவினரும் ( ரேகா ) ஓய்வூதியம பெறுவதற்காக கிராம அரசியல்வாதியிடம் கையொப்பம் கேட்கின்றர். ஆனால் அவரது உறவினரை தன்னுடன் ஒரு இரவைக் கழிக்குமாறு அந்த ஊழல் அரசியல்வாதி கேட்கிறார். இதற்கு மறுக்கும் அவள் பின்னர் தற்கொலை செய்து கொள்கிறாள். இதனால் அவர் சிறைக்கு அனுப்பப்படுகிறார். அங்கு காவல் அதிகாரிகள் அவரைக் கொல்கின்றனர். அவரது மகன் தர்மா காவல் அதிகாரியைக் கொன்று பழிவாங்குகிறான். பின்னர் அவன் சிறைக்கு அனுப்பப்பட்டு அங்கேயே வளர்கிறான்.

தர்மமா ( கார்த்திக் ) சிறையில் பிரபலமான பாடகராகவும், அவனது சகோதரி நிருபராகவும் ஆகிறாரகள். கே. பாலசுப்பிரமணியம் (சத்யஜித்) என்ற பிரபலமற்ற அரசியல்வாதி அமைச்சராக முயற்சிக்கிறார். அவரது கட்சியின் பலவீனம் என்பது போதிய பெண்கள் வாக்காளர்களின் ஆதரவு இல்லாதது ஆகும். எனவே அவர் தனது கட்சியின் பெண் உறுப்பினர்களுடன் ஒரு சந்திப்பை ஏற்பாடு செய்கிறார், பின்னர் ஆளும் கட்சி ஆதரவாளர்களால் அவர்களைக் கொன்று பாலியல் பலாத்காரம் செய்கிறார். இந்த குற்றத்தை ஆளும் கட்சி மீது பகிரங்கமாக சுமத்துகிறார். கூட்டத்தின் போது தர்மாவின் சகோதரியும் பாலியல் பலாத்காரம் செய்யப்பட்டார். அதன்பிறகு, கே. பாலசுப்பிரமணியம் தேர்தலில் வெற்றி பெறுகிறார். பெண்ணிய பத்திரிகையாளரும் படுகொலைக்கு ஒரே சாட்சியுமான சித்ரா ( பல்லவி ) தர்மாவின் உதவியுடன் அரசியல்வாதியை பழிவாங்க முயற்சிக்கிறார்.

நடிகர்கள்
---------

* கார்த்திக் தர்மாவாக
* பல்லவி சித்ராவாக
* சத்யஜித் கே. பாலசுப்பிரமணியமாக
* ஆர். பி. விஸ்வம்
* லிவிங்ஸ்டன்
* குமரிமுத்து
* காஜா ஷெரீப்
* பிரபு விருந்தினர் தோற்றத்தில்
* ரேகா விருந்தினர் தோற்றத்தில்

இசை
---

இப்படத்தின் பின்னணி இசை, பாடலுக்கான இசை ஆகியவற்றை திரைப்பட இசையமைப்பாளர் இளையராஜாவும், ம. சு. விசுவநாதனும் மேற்கொண்டனர். 1991 இல் வெளியிடப்பட்ட படத்தின் இசைப்பதிவில் 4 பாடல்கள் உள்ளன.

| எண் | பாடல் | பாடகர் (கள்) | இசையமைப்பாளர் | பாடல் வரிகள் | காலம் |
| --- | --- | --- | --- | --- | --- |
| 1 | 'ஏழை உனக்கு' | ஏ. ஆர். ஷேக் முகமது | ம. சு. விசுவநாதன் | கங்கை அமரன் | 3:47 |
| 2 | 'முத்ததான முத்தம்' | எஸ். பி. பாலசுப்பிரமணியம், பி. சுசீலா | 4:41 |
| 3 | 'நானும் கூட' | மனோ | இளையராஜா | 4:23 |
| 4 | 'ரெட்டை குருவி' | மனோ, பி. சுசீலா | 4:39 |

குறிப்புகள்
-----------

1. ↑  "Filmography of irumbu pookkal". cinesouth.com. 2006-10-29 அன்று மூலம் பரணிடப்பட்டது. 2012-12-25 அன்று பார்க்கப்பட்டது.
2. ↑  "Irumbu Pookkal Songs". raaga.com. 2012-12-25 அன்று பார்க்கப்பட்டது.
3. ↑  "Irumbu Pookal". hummaa.com. 2012-12-25 அன்று பார்க்கப்பட்டது.
4. ↑  "Irumbu Pookal – Illaiyaraja". thiraipaadal.com. 2012-12-25 அன்று பார்க்கப்பட்டது.
**கோபால் சிங் குவாமி** (*Gopal Singh Qaumi*) இந்தியாவைச் சேந்த ஒரு சமூகச் செயற்பாட்டாளர் ஆவார். குருத்வாரா சீர்திருத்த இயக்கத்தின் தீவிர உறுப்பினராக இவர் இருந்தார். சிரோமணி குருத்வாரா பிரபந்தக் குழுவின் தலைவராக ஒரு நாள் மட்டுமே பணியாற்றினார், இது வரை இவ்வமைப்பின் மிகக் குறுகிய காலம் தலைவராக இருந்தவர் என்றும் அறியப்படுகிறார். சுதந்திரப் போராட்டத்தின் போது 13 ஆண்டுகள் சிறையில் இருந்தார். சைமன் கமிசன் புறக்கணிப்பு, வெள்ளையனே வெளியேறு இயக்கம், குரு கா பாக் மோர்ச்சா போன்ற இயக்கங்களில் தீவிரமாகப் பங்கேற்று சிறையில் 64 நாட்கள் உண்ணாவிரதம் இருந்தார். 1975 ஆம் ஆண்டு ஆக்த்து மாதம் 15 ஆம் தேதியன்று இந்திய அரசு இவருக்கு தாம்ரா பத்ரா விருது வழங்கி சிறப்பித்தது. சிரோமணி அகாலி தளத்தின் தலைவராகவும் கோபால் சிங் குவாமி இருந்தார். He also remained the President of Shiromani Akali Dal. 1897 ஆம் ஆண்டு முதல் 1975 ஆம் ஆண்டு காலத்தில் இவர் வாழ்ந்தார்.

மேற்கோள்கள்
-----------

1. ↑  SGPC former Presidents. Retrieved 29 April 2021.
2. ↑  Akali Lehar de Mahan Neta (Punjabi). Book by Partap Singh, Giani 1976.
3. ↑  Sikh political figures Partap Singh. *www.thesikhencyclopedia.com*. Retrieved 29 April 2021.
4. ↑  Remembering visionary men of yore. 13 November 2020. *The Tribune*. Retrieved 29 April 2021.
5. ↑  Past presidents. *Shiromaniakalidal.com*. Retrieved 13 May 2021.
**சேரன்மகாதேவி அம்மநாதசுவாமி கோயில்** தமிழ்நாட்டில் திருநெல்வேலி மாவட்டம், சேரன்மகாதேவி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் ஒன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் அம்மநாதசுவாமி, ஆவுடையம்மாள் சன்னதிகள் உள்ளன. இங்குக் கோயில் கல்வெட்டு உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. ஐப்பசி மாதம் திருக்கல்யாணம் முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நீர்நாய்** (Otter) என்பது நீரில் வாழ தன்னை ஓரளவு தகவமைத்துக்கொண்ட ஒருவகைப் பாலூட்டி விலங்கு. நீர்நாய்கள் பொதுவாக மீன்கள், சிறிய நிலநீர்வாழிகள், பறவைகள் முதலியவற்றை இரையாகக் கொள்கின்றன. நீர்நாய்களில் மொத்தம் 13 சிற்றினங்கள் அடையாளம் காணப்பட்டுள்ளன.

பண்புகள்
--------

நீர்நாய்கள் மெலிந்த நீண்ட உடல்வாகினைப் பெற்றுள்ளன. நீரில் செல்ல ஏதுவாக பாதங்களில் சவ்வுகளும், வேட்டையாட உதவியாக கூர்மையாக உகிர்களும் உண்டு. கடல் நீர்நாயைத் தவிர மற்ற சிற்றினங்கள் நீண்ட, உறுதியான வாலினைப் பெற்றுள்ளன. நீர்நாய்களின் இவற்றின் 13 சிற்றினங்களைப் பொறுத்து 2 முதல் 6 அடி வரை நீளமும் 1 முதல் 45 கிலோ எடையும் வளரும். இவை மிகவும் சுறுசுறுப்பான, விளையாட்டுத்தனம் கொண்ட விலங்குகள்.
நீர்நாய்கள் கூச்ச சுபாவம் கொண்டவையாக இருப்பதால் மனிதர்களிக்கண்டால் ஒளிந்துகொள்ளும் தன்மை கொண்டது.

வாழ்வியல்
---------

சுமாராக 60 முதல் 86 நாட்கள் கருவுற்றிருக்கும். புதிதாய் பிறந்த குட்டிகளை தாயும், தந்தையும் முன்பிறந்த குட்டிகளும் கவனித்துக்கொள்கின்றன. பெண் நீர்நாய்கள் சுமார் 2 வருடங்களில் இனப்பெருக்கத்திற்கு தயாராகின்றன, எனினும் ஆண்கள் 3 ஆண்டுகளுக்கப்புறம் தான் இனப்பெருக்கம் செய்கின்றன. ஒரு மாதம் ஆற்றின் கரையிலிருக்கும் தன் பொந்தில் இருக்கும் குட்டிகள் 2 மாதங்களுக்குப்பின் நீந்த செய்கின்றன. இது தன் குடும்பத்துடன் 1 வருடமிருந்துவிட்டு பிரியும். இதன் ஆயுட்காலம் சுமார் 16 ஆண்டுகள்.

வாழ்வியல் தொடர்ச்சி
-------------------

இவை தோற்றத்தில் கீர்ப்பிள்ளையைப் போல் காணப்படும் இவை மேற்குத் தொடர்ச்சி மலைத் தொடரில் அதிகமாக வாழுகின்றன. மேலும் தமிழகத்தில் உள்ள முக்கூர்த்தி தேசிய பூங்காவிலும், பவானிசாகர் அணையின் முகத்துவாரமான மாயாற்றிலும் இந்த இனத்தைக் காண முடிகிறது. ஆனாலும் நீர் ஆதாரங்கள் அற்றுப்போன சூழ்நிலையின் காரணமாக சிங்கப்பூர், கம்போடியா, பூட்டான் போன்ற நாடுகளில் இவை இல்லாமல் அழிந்து போய்விட்டன.

மேற்கோள்கள்
-----------

1. 1 2  தத்தளிக்கும் மாயாறு நீர்நாய்கள்﻿ தி இந்து தமிழ் 20 பிப்ரவரி 2016
**செத்தவரை** தமிழ்நாட்டில் விழுப்புரம் மாவட்டம், செஞ்சி வட்டத்தை சேர்ந்த ஒரு சிறிய கிராமம் ஆகும். 2011 கணக்கெடுப்பின்படி இங்குள்ள மக்கள் தொகை எழுநூறு ஆகும். இந்த கிராமத்தின் முக்கியமான தொழில் விவசாயம் ஆகும்.

அமைவிடம்
--------

செத்தவரை, விழுப்புரத்திற்கு வடமேற்கில் 40 கிலோமீட்டர் தொலைவிலும், திருவண்ணாமலைக்கு தென்கிழக்காக 20 கிலோமீட்டர் தொலைவிலும் அமைந்திருக்கிறது. தமிழ்நாட்டின் மற்றொரு பாறை ஓவிய இடமான கிழ்வாலை செத்தவரையில் இருந்து 18 கிலோமீட்டர் தொலைவில் அமைந்திருக்கிறது.

போக்குவரத்து
------------

செஞ்சியில் இருந்து திருக்கோயிலூர் செல்லும் நகரப் பேருந்துகள் (பேருந்து எண்:15) செத்தவரை வழியாக செல்கின்றன.

கிராமத்தை பற்றி
---------------

செத்தவரை 3000 ஆண்டுகள் பழமையான வரலாறை உடையது. இந்த கிராமத்தின் முக்கியத்துவம், இங்கு காணப்படும் கி. மு. 1000 சேர்ந்த பாறை ஓவியங்களின் மூலம் அறியப்படுகிறது. செத்தவரை பாறை ஓவியங்களில், பெரும்பாலும் விலங்கினங்களே அதிகம் காணப்படுகின்றன.

பாறை ஓவியங்கள்
--------------

உலகம் முழுதும், தொல்லியலில், பாறை ஓவியங்கள் குறித்து அதிகமான ஆய்வுகள் செய்யப்பட்டு வருகின்றன. தொல்லியல் நிபுணர்கள், பாறை ஓவியங்களை வரைந்த மக்களின் கலை நுணுக்கத்தை குறிப்பிடுவதோடு, அது, அவர்களின் நம்பிக்கைகளையும், தினசரி நடவடிக்கைகளையும் குறிக்கிறது என்றும் கூறுகிறார்கள். பாறை இருப்பிடங்களில் காணப்படும் ஓவியங்களில் பெரும்பாலும், வேட்டை காட்சிகளும், மனித நடவடிக்கைகளும் இடம் பெற்றிருக்கின்றன.

செத்தவரை பாறை ஓவியங்கள்
-----------------------

மான் ஓவியம்
இங்குள்ள அய்யனார்மலை என்னும் குன்றில், பாறை ஓவியங்கள் காணப்படுகின்றன. மான், காட்டுப்பன்றி, மீன், புலி, மாடு போன்ற விலங்கு ஓவியங்களும், விரல்களுடன் கூடிய மனித உள்ளங்கை ஓவியங்களும் காணப்படுகின்றன. இவற்றில், மான் ஓவியமும், மீன் ஓவியமும், பெரிய அளவில் வரையப்பட்டுள்ளன. இவ்வோவியங்களின் எல்லை கோடுகள் சிவப்பு வண்ணத்தாலும், உட்புறம் வெள்ளை நிறத்தாலும் வரையப்பட்டுள்ளது. மாட்டு ஓவியம் முழுவதும் சிவப்பு வண்ணத்தால் வரையப்பட்டுள்ளது. மாட்டின் உள் உறுப்புகளும் தெரியுமாறு வரையப்பட்டுள்ளது. இம்மாதிரி உடல் உள் உறுப்புகள் தெரியுமாறு வரையப்படும் ஓவியங்களை, X - கதிர் ஓவியங்கள் என்று அழைக்கப்படுகின்றன.

மான் ஓவியத்திற்கு அருகில், ஒரு தடியில் இறைச்சியை தீயில் வறுப்பது போன்று வரையப்பட்டுள்ளது. இதன் மூலம், இந்த ஓவியத்தை வரைந்தவர்களுக்கு, வறுக்கப்பட்ட இறைச்சியை உண்ணும் பழக்கம் இருந்ததை அறிய முடிகிறது.

ஓவியங்கள் வரையப்பட்ட முறையை வைத்து பார்க்கும் போது, செத்தவரை பாறை ஓவியங்களின் காலம் கி மு 1500 ஆகும்.

படங்கள்
-------

* மாட்டின் X - கதிர் ஓவியம்மாட்டின் X - கதிர் ஓவியம்
* மீன் 1மீன் 1
* மீன் 2மீன் 2
* கொம்புடன் மாடுகொம்புடன் மாடு

உசாத்துணைகள்
------------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑
5. ↑  S. Vasanthi, "KALVETTU", Vol no:75, page no:40 (2008), State department of Archaeology, Chennai
6. ↑  "காப்பகப்படுத்தப்பட்ட நகல்". 2014-12-27 அன்று மூலம் பரணிடப்பட்டது. 2012-05-01 அன்று பார்க்கப்பட்டது.
பாசன முறைகள்
------------

1. அடுக்கு நீர்ப்பாசனம்
2. தெளிப்பு நீர்ப் பாசனம்
3. அலைநீர்ப் பாசனம்
4. சொட்டு நீர் பாசனம்

### அடுக்கு நீர்ப்பாசனம்

அதிக அழுத்த பாசன முறைகளான சொட்டு நீர் மற்றும் தெளிப்பு நீர்ப் பாசன முறைகள் இருந்தாலும் பாரம்பரிய முறையான மண்ணின் மேற்பரப்பில் பாசனம் செய்யும் முறை இன்றும் வழக்கத்தில் உள்ளது.இதனுடைய எளிமையான அமைப்பு முறை,அமைப்பதற்கான குறைந்த செலவு, மற்றும் செயல்படுத்தும் செலவு குறைவு என்பதாலும் இந்த முறை விவசாயிகளால் பின்பற்றப்பட்டு வருகின்றது.சிறிய வரிசை பள்ளம் மற்றும் தடுப்புப்பாத்தி அமைப்பு முறைகள் (தமிழ்நாட்டில் முக்கியமான பாசனமுறையாகும்)அல்லது செவ்வக வடிவ வயல்களில் குறுக்கு நெடுக்கு வரப்பு அமைத்து, வாய்க்கால் வழியே நீர்ப்பாய்ச்சப்படுகிறது.இந்த முறையில் நீர்ப் பாய்ச்சுவதற்கு நெடு நேரம் எடுத்துக் கொள்கிறது மற்றும் பாசன பயன்பாடு 55 - 65% அதிக கசிவு, ஆழமான துளை வழி கசிவு மற்றும் ஓடுநீர் இழப்பு (35 - 45%) குறைகிறது.இது மட்டுமல்லாமல் மேடு பள்ளம் உடைய குறுக்கு நெடுக்கு அமைப்பு முறையில் 15 - 25% நீர் இழப்பு ஏற்படுகிறது.இதைக் குறைப்பதற்கும் அதிக நீர்ப்பாசனம் செய்வதைத் தடுப்பதற்கும் புதிய முறையாக அலைநீர் பாசனம் கோவை வேளாண்மைப் பல்கலைக்கழகத்தால் அதிக பரிசோதனைகள் செய்து 1992 – 95 ல் அதிக நீர் விசையியல் ஆய்வு மற்றும் பயிருக்கு ஓத்துப் போகிறதா என்றும் ஆய்வு செய்து இந்த முறை அறிமுகப்படுத்தப்பட்டது.

### தெளிப்பு நீர்ப் பாசனம்

முதன்மைக் கட்டுரை: தெளிப்பு நீர்ப்பாசனம்
நிலப்பரப்பிற்கு மேலே நீரை மழைபெய்வது போல் பம்ப் உதவியுடன் தெளிக்க செய்கிறது குறைவான அழுத்தம் (1.0 கிலோ / செ.மீ2 ) ஒரு தெளிப்பானை செயல்படுத்த தேவைப்படுகிறது. ஒரு தெளிப்பான் மூலம் 12 மீ சுற்று வட்டாரம் வரை தெளிக்கலாம் 4 – 5 கிலோ / செ.மீ2 அழுத்தம், 4 தெளிப்பானை ஒரே நேரத்தில் பயன்படுத்த தேவைப்படுகிறது.காற்றின் வேகம் 15 கிலோ மீட்டர் / மணி குறைவாக இருக்கும்போது செயல்படுத்துவது எளிதாகிறது. இதனால் நீர் இழப்பைத் தடுக்கலாம் அதிகாலை மற்றும் மாலை வேளைகளில் தெளிப்பானைப் பயன்படுத்துவதால் ஆவியாகுதல் இழப்பைத் தடுக்கலாம்.

### அலைநீர்ப் பாசனம்

முதன்மைக் கட்டுரை: வெள்ள நீர்ப்பாசனம்
வெள்ளப் பாசன அல்லது அலைநீர் பாசன முறை முன்னோர்களால் பின்பற்றப்பட்ட பழைய முறையாகும்.இது தான் பயிர்களை சாகுபடி செய்ய முதன் முதலில் பயன்படுத்தப்பட்ட பாசன முறை.வயலுக்கு நீர் பள்ளம், குழாய் அல்லது வேறு வழியில் பாய்ச்சப்படுகிறது.வெள்ளப் பாசன முறை பயனுள்ள பாசன முறையாக இருந்தாலும் இந்த முறை மற்ற முறைகளை விட பயன்பாடு குறைவாக உள்ளது. இந்த முறையில் அளிக்கப்படும் நீரில் பகுதி நீர் மட்டுமே பயிர்களுக்கு கிடைக்கிறது.மீதமுள்ள நீர் ஆவியாதல் வழிந்தோடும் நீர், நீர் உள்ளீர்ப்பு மற்றும் நீராவியாதல் மூலம் இழப்பு ஏற்படுகிறது.

### சொட்டு நீர் பாசனம்

முதன்மைக் கட்டுரை: சொட்டு நீர்ப்பாசனம்
பயிர்களுக்கு நீரை அழுத்தத்துடன் வலைப்பின்னல் குழாய் வழியாக வழங்குகின்ற முறையாகும்.முக்கிய பகுதியில் மேல் நிலைத் தொட்டி இருக்கும்.முக்கிய குழாய் பகுதியில் 50 மி.மீ, 75 மி.மீ, எச். டி. பி. இ அல்லது பி.வி.சிகுழாய்கள் பயன்படுத்தப்படுகின்றன.துணை குழாய் பகுதியில் 45 மி.மீ, 50 மி.மீ எச்.டி.பி.இ. குழாய்கள் பயன்படுத்தப் படுகின்றன.பக்கவாட்டில், 12 மி.மீ, 16 மி.மீ, எல்.டி.பி.இ பயன்படுத்தப்படுகின்றன.சொட்டு குழாய்கள் – 2 எல்.பி.எச், 4 எல்.பி.எச், 8 எல்.பி.எச் அழுத்தமுடைய வகைகள் மிகவும் ஏற்றது.
உலகின் பல்வேறு நாடுகளில் பயன்படுத்தப்படும் இருப்புப்பாதைகளின் அகல அளவிகள்
இருப்புப்பாதை அளவிகளின் வரைபட பட்டியல்
**செந்தர இருப்புப் பாதை**  (*standard gauge*) அல்லது **செந்தரப் பாட்டை** பரவலாகப் பயன்படுத்தப்படும் இருப்புப் பாதை அகலமாகும். இது சில நேரங்களில் ஜார்ஜ் ஸ்டீபென்சன் நினைவாக **இசுடீபென்சன் பாதை** என்றும் , **பன்னாட்டு இருப்புப் பாதை** அல்லது **வழமை பாதை** என்றும் அறியப்படுகின்றது. உலகின் 60% இருப்புப் பாதைகள் இந்த அகலத்தில் அமைந்துள்ளன. உருசியா, உசுபெகிசித்தான், பின்லாந்து தவிர அனைத்து அதிவிரைவு தொடர்வண்டிகள் இந்த செந்தரப் பாட்டையில் அமைந்துள்ளன. 
இரண்டு இருப்புப் பாதைகளின் உட்புற விளிம்புகளுக்கிடையேயானத் தொலைவு 1,435 மில்லி மீட்டராக வரையறுக்கப்பட்டுள்ளது; ஐக்கிய அமெரிக்காவிலும் கனடாவிலும் இது 4 அடி 8 1⁄2 அங்; ஆக வரையறுக்கப்படுகின்றது (இது 1,435 மிமீயாகும்).
இது **UIC பாட்டை**, அல்லது **UIC இருப்புப் பாதை** என்றும் ஐரோப்பிய ஒன்றியத்திலும் உருசியாவில் **ஐரோப்பிய பாட்டை** என்றும் and Russia, குயின்சுலாந்தில் **சீரான அளவி** என்றும் அறியப்படுகின்றது.

இந்தியா
-------

இந்தியாவில் அதிவிரைவு நகரிய தொடருந்து அமைப்புகள் மட்டுமே செந்தரப் பாதை அகலத்தைப் பின்பற்றுகின்றன; அவையாவன: நம்ம மெட்ரோ, சென்னை மெட்ரோ, தில்லி மெட்ரோ (இரண்டாம் கட்ட கட்டமைப்பிலிருந்து), குட்கான் மெட்ரோ, ஐதராபாத் மெட்ரோ, ஜெய்பூர் மெட்ரோ, கொச்சி மெட்ரோ, கொல்கத்தா மெட்ரோ கொல்கத்தா அமிழ் தண்டூர்தி, இலக்னோ மெட்ரோ, மும்பை மெட்ரோ, நவிமும்பை மெட்ரோ.

இந்திய இரயில்வேயின் நெடுந்தொலைவு தொடருந்துகள் 1,676 மிமீ (5 அடி 6 அங்) இந்திய அகலப் பாதை அளவியைப் பயன்படுத்துகின்றன. பெரும்பாலும் கட்டமைக்கப்படும் புதிய பாதைகளும் மெட்ரோ தொடருந்துப் பாதைகளும் இத்தரத்தில் உள்ளன.

சான்றுகள்
---------

1. ↑  Francesco FALCO (23 January 2013). "EU support to help convert the Port of Barcelona's rail network to UIC gauge". TEN-T Executive Agency. 11 பிப்ரவரி 2013 அன்று மூலம் பரணிடப்பட்டது. 20 August 2013 அன்று பார்க்கப்பட்டது.
2. ↑  "Spain: opening of the first standard UIC gauge cross-border corridor between Spain and France". UIC Communications. 20 August 2013 அன்று பார்க்கப்பட்டது.
3. ↑  "Displaceable rolling bogie for railway vehicles". IP.com. 29 ஜூன் 2013 அன்று மூலம் பரணிடப்பட்டது. 20 August 2013 அன்று பார்க்கப்பட்டது.
4. ↑  Francesco FALCO (31 December 2012). "2007-EE-27010-S". TEN-T Executive Agency. 27 பிப்ரவரி 2012 அன்று மூலம் பரணிடப்பட்டது. 20 August 2013 அன்று பார்க்கப்பட்டது.
5. ↑  "Japan". Speedrail.ru. 1 October 1964. 29 ஜூன் 2012 அன்று மூலம் பரணிடப்பட்டது. 20 August 2013 அன்று பார்க்கப்பட்டது.
Example of different water masses in the Southern Ocean 
பெருங்கடலியல் நீர்புகுதிகள் என்பது பொதுவான தோற்ற வரலாற்றினை கொண்டதும், சுற்றுப்புறத்திலிருந்து பிரித்தறியக்கூடிய இயற்பியல் பண்புகளை பெற்றிருப்பதுமான ஒரு கண்டறியக்கூடிய நீர்ப்பகுதியாகும். வெப்ப நிலை, உப்புத்தன்மை, வேதி-ஓரிடமூலக விகிதம் மற்றும் இதர இயற்பியல் பண்புகளை பெற்றுள்ளது.

பொதுவாக நீர்ப்புகுதிகள் குறிப்பிட்ட வழித்தடங்களாக மட்டும் பிரித்தறியப்படாமல் உலகப்பெருங்கடலிளும் இது பிரித்தறியக்கூடியதாக உள்ளது. செங்குத்து நிலையில் நீர்ப்புகுதிகளை ஆராயும்போது அவை மேல்மட்ட நீர்ப்புகுதிகள், இடைமட்ட நீர்ப்புகுதிகள் மற்றும் ஆழ்மட்ட நீர்ப்புகுதிகள் என பகுத்தறியப்படுகிறது.

பொதுவாக உலக பெருங்கடலில் காணப்படும் நீர்ப்புகுதிகள்:

* அண்டார்டிக் கீழ் நிலை நீர் (Antarctic Bottom Water) (AABW),
* வட அட்லாண்டிக் ஆழ் நிலை நீர் (North Atlantic Deep Water) (NADW),
* துருவ சுற்று ஆழ் நிலை நீர் (Circumpolar Deep Water) (CDW),
* அண்டார்டிக் இடை நிலை நீர் (Antarctic Intermediate Water) (AAIW),
* துணைஅண்டார்டிக் வகை நீர் (Subantarctic Mode Water) (SAMW),
* ஆர்க்டிக் இடை நிலை நீர் (Arctic Intermediate Water) (AIW),
* பல்வேறு பெருங்கடல் பள்ளங்களின் மத்திய நிலை நீர் மற்றும்
* பல்வேறு பெருங்கடல்களின் மேல் மட்ட நீர்.

சான்றாதாரம்:
------------

* எமரி, டபிள்யூ ஜே. Meincke, ஜே (1986). "குளோபல் நீர்ப்புகுதிகள் மற்றும் ஆய்வு-தொகுப்பு" (PDF). Oceanologica சட்டத்தின் 9 (4). 383-391. 16 அக்டோபர் 2016 பெறப்பட்டது.
இயற்கையிலுள்ள அனைத்து-வகை விசைகளையும் துகள்களையும் (எளிதில்) விளக்கும் விதமாக ஒரு ஒருங்கிணைந்த தத்துவம் தேவைப்படுகின்றது. இத்தகைய ஒரு தத்துவமே **இசையிழைத் தத்துவம்** ஆகும். (இழைத் தத்துவம் அல்லது அடிப்படையிழைத் தத்துவம் எனவும் அழைக்கப்படலாம்). இத்தத்துவத்தின் படி, இயற்கையில், புள்ளியையொத்த அடிப்படைத்துகள்களிற்கு மாறாக *இழையையொத்த* ஒரு பொருள் உள்ளது என்று கருதப்படுகிறது. இந்த இழை எதனாலும் உருவாக்கப்பட்டது இல்லை; மாறாக, இது ஒரு அடிப்படைப் பொருள், அனைத்து பொருள்களுமே இவ்விழையினால் ஆனவை. இசைக்கருவிகளின் நரம்புகளை மீட்டும் போது, அதிர்வுகளிற்கேற்ப சுருதி ஏற்படுவது போல, அடிப்படையிழைகளின் அதிர்வுகளுக்கேற்ப துகள்கள் உருவாகின்றன.

ஏன் இழைத் தத்துவம்?
-------------------

புதிய இயற்பியலின் தளம் குவாண்டம் இயற்பியல், பொது சார்பியல் தத்துவம் ஆகிய அடிப்படை இயல்களைச் சார்ந்தே அமைக்கப்பட்டுள்ளது; ஆனால் இவ்விரண்டு தத்துவங்களுமே ஒன்றுக்கொன்று முரண்பட்டு உள்ளன. அதாவது, சார்புக்குவாண்டம் விசையியலால் விளக்கப்படும் புலங்களை பொது சார்பியல் தத்துவத்தால் விளக்க இயலவில்லை; பொது சார்பியல் தத்துவத்தால் விளக்கப்படும் புலங்களை சார்புக்குவாண்டம் விசையியலால் விளக்க இயலவில்லை --- இத்தகைய சூழலில் இவ்விரண்டு தத்துவங்களையும் இணைக்கும் பாலமாக இழைத் தத்துவம் விளங்கக்கூடும்.

மேற்கோள்கள்
-----------

1. ↑  சுனில் முகி (1999)"The Theory of Strings: A Detailed Introduction"
2. ↑  சுனில் முகி, அதிஷ் தபோல்கர், சுபெண்டா வாடியா Elements of String Theory
கோட்டை in மோல்லம் கலயே, ஈரான்வார்ப்புரு:SHORTDESC:கோட்டை in மோல்லம் கலயே, ஈரான்
**அலமுத்** என்பது ஒரு சிதிலமடைந்த மலைக் கோட்டையாகும். பாரசீக மொழியில் இதன் பெயருக்கு பொருள் "கழுகின் கூடு" என்பதாகும். இது ஈரான் நாட்டின் அலமுத் பகுதியில் காஸ்பியன் கடலுக்கு தெற்கே கஸ்வின் மகாணத்தில் ஈரானில் அமைந்துள்ளது. இது தற்போதைய ஈரானின் தலைநகரான டெஹ்ரானில் இருந்து 200 கிலோ மீட்டர் தொலைவில் உள்ளது.

கி. பி. 1090ஆம் ஆண்டு அலமுத் கோட்டையானது நிசாரி இஸ்மாயிலியான ஹசன் இ சபாவின் கட்டுப்பாட்டில் வந்தது. 1256ஆம் ஆண்டுவரை அலமுத் நிசாரி இஸ்மாயிலிகளின் அரசின் தலைமை பகுதியாக செயல்பட்டது. இஸ்மாயிலி அரசுக்கு பாரசீகம் முதல் சிரியா வரை ஆங்காங்கே சிதறி கிடந்தவாறு தொடர்ச்சியான கோட்டைகள் கைவசம் இருந்தன. ஒவ்வொரு கோட்டையை சுற்றிலும் அவர்களுக்கு எதிரானவர்களின் பகுதிகள் இருந்தன.

இக்கோட்டைகளில் மிகப் பிரபலமானதாக அலமுத் திகழ்ந்தது. இக்கோட்டையை எந்த ராணுவ தாக்குதலும். ஊடுருவ முடியாது என்று நினைக்கப்பட்டது. மேலும் அழகான தோட்டங்கள், நூலகம் மற்றம் ஆய்வகங்களுக்காக புகழ் பெற்றதாக இந்த அலமுத் கோட்டை விளங்கியது. இங்கு தத்துவவாதிகள் மற்றும் அறிவியலாளர்கள் சுதந்திரமாக விவாதங்களில் பங்கெடுத்தனர்.

செல்யுக் மற்றும் குவாரசமிய பேரரசு உள்ளிட்ட எதிரிகளிடமிருந்து இக்கோட்டை தப்பிப் பிழைத்தது. 1256 ஆம் ஆண்டு ருக்கின் அல்-தின் குர்ஷா இக்கோட்டையை. படையெடுத்து வந்த மங்கோலியர்களிடம் சரணடைய வைத்தார். அவர்கள் இக்கோட்டையை இடித்து அதன் புகழ்பெற்ற நூலக புத்தகங்களையும் எரித்தனர். பொதுவாக மங்கோலிய தாக்குதலால் அலமுத்தில் இருந்த நிசாரி இஸ்மாயிலிகளின் வசிப்பானது முடித்து வைக்கப்பட்டது என கருதப்பட்டாலும் 1275ஆம் ஆண்டு நிசாரி படைகள் இக்கோட்டையை மீண்டும் கைப்பற்றின. இஸ்மாயிலிகளுக்கு ஏற்பட்ட தாக்குதல் மற்றும் அழிவானது அதிகமாக இருந்தபோதிலும் அவர்களை முற்றிலுமாக ஒழிக்க மங்கோலியர்கள் முயலவில்லை என்பதையே இது நமக்குக் காட்டுகிறது. எனினும் இந்த கோட்டையானது மீண்டும் இஸ்மாயிலிகளால் கைப்பற்றப்பட்டது. 1282ஆம் ஆண்டு ஹுலாகுவின் மூத்த மகனின் ஆட்சியின் கீழ் வந்தது. அதற்குப்பிறகு இக்கோட்டை அப்பகுதியில் மட்டுமே முக்கியத்துவம் வாய்ந்ததாக திகழ்ந்தது. பல்வேறு உள்ளூர். ஆட்சியாளர்களிடம் கைமாறியது.

தற்போது இது சிதிலம் அடைந்துள்ளது. எனினும், இதன் வரலாற்று முக்கியத்துவம் காரணமாக ஈரானிய அரசாங்கமானது இதை ஒரு சுற்றுலாத் தலமாக உருவாக்கி வருகிறது.

இக்கோட்டை மறுசீரமைக்கப்படுதல்
அலமுத் கோட்டை ஒரு பார்வை
அலமுத் கோட்டையில் இருந்து ஒரு பார்வை

உசாத்துணை
---------

1. ↑  Willey, Peter (2005). *Eagle's Nest: Ismaili Castles in Iran and Syria*. London: I.B. Tauris. பன்னாட்டுத் தரப்புத்தக எண்:978-1-85043-464-1.
2. ↑  Daftary, Farhad (1998). *The Ismailis*. Cambridge, UK: Cambridge University Press. பன்னாட்டுத் தரப்புத்தக எண்:0-521-42974-9.  [Cited in ]
மொரிசியத் தமிழர்களில் பெரும்பாலானவர்கள் தமது மொழிப் பின்புலம் இழந்துவிட்டார்கள். அரச கொள்கை, தாயகத்தோடு தொடர்பாடல் இல்லாமை, பொருளாதாரம், சமூக சூழ்நிலைகள் எனப் பல காரணங்கள் உள்ளன. எனினும் ஒரு சிறுபான்மையினர் தமிழ் மொழிக் கல்வியில் ஈடுபாடு காண்பிக்கிறார்கள். தமிழை இரண்டாம் மொழியாகக் கற்கவும், தமிழ் மொழியில் பட்டய, இளங்கலை, ஆசிரியப் பயிற்சி பெறவும் மொரிசியசில் வாய்ப்புக்கள் உள்ளன.

தொடக்க கல்வி
------------

தமிழை இரண்டாம் மொழியாகக் கற்க மொரிசியசில் வாய்ப்புக்கள் உண்டு. தமிழ் கற்க 10 மாணவர்கள் முன்வந்தால், அவர்களுக்கு ஒரு ஆசிரியர் ஒழுங்கு செய்து தரப்படுவார். தமிழ், ஆறு ஆண்டுகள் வரையிலான தொடக்கக் கல்விப் பாடத்திட்டத்தில் மட்டும் உள்ளது.

உயர் கல்வி
----------

மொரிசியசில் தமிழில் பட்டப்படிப்பு பெறலாம். மொரிசியசு பல்கலைக்கழகத்தில் தமிழ் இளங்கலைப் படிப்புப் பெறலாம்.மேலும், தமிழ் ஆசிரியர் பயிற்சியும் பெறலாம்.

மொரிசியசு தமிழ்ப் பண்பாட்டு நடுவத்தின் அறக்கட்டளை
-------------------------------------------------

மொரிசியசு தமிழ்ப் பண்பாட்டு நடுவத்தின் அறக்கட்டளை தமிழ் மொழி, பண்பாடு, கலைகள் ஆகியவற்றை வளர்ப்பதற்கு ஊக்குவிக்கிறது. இது தமிழ் இணையப் பல்கலைக்கழகத்தின் ஊடாக இணைய வழி தமிழ்க் கல்விக்கு உதவி செய்கிறது.

தமிழக அரசின் உதவி
-----------------

தஞ்சை தமிழ்ப் பல்கலைக்கழகமும், மொரிசியசின் மகாத்மா காந்தி மையமும் புரிந்துணர்வு ஒப்பந்தங்கள் செய்துகொள்ள உள்ளன.

பள்ளிகள்
--------

* சி. இலக்குவனார் தமிழ்ப் பள்ளி

மேற்கோள்கள்
-----------

1. ↑  "மொரிசியத் தமிழர் வரலாறு - 'பத்திரிக்கை', மொரிசியத் தமிழ் இதழ்" (PDF). 2015-02-16 அன்று மூலம் (PDF) பரணிடப்பட்டது. 2014-11-21 அன்று பார்க்கப்பட்டது.
2. ↑

வெளி இணைப்புகள்
---------------

* புதுவை மொரிசியசு அறிஞர் கேசவன் உரை
**அலபாமா அரசுப் பல்கலைக்கழகம்** அமெரிக்காவில் உள்ள அலபாமா நகரமான மொண்ட்கோமெரி நகரில் உள்ளது.

கல்வி
-----

இங்கு ஐந்தாயிரத்திற்கும் அதிகமான மாணவர்கள் கல்வி கற்கின்றனர்.

* வணிக நிர்வாகக் கல்லூரி
* கல்விக் கல்லூரி
* உடல் நலக் கல்விக் கல்லூரி
* கலைக் கல்லூரி
* அறிவியல், தொழில் நுட்பம், கணிதக் கல்லூரி
* கவின்கலைக் கல்லூரி
* வானியல் கல்லூரி
* தொடர்கல்விக் கல்லூரி

வளாகம்
------

வில்லியம் பர்ன்ஸ் பேட்டர்சன் அறை
இது 172 ஏக்கர் பரப்பளவில் அமைந்துள்ளது. இங்கு 267,000 நூல்களைக் கொண்ட நூலகம் உள்ளது. மாணவர்களுக்கான வகுப்பறைகளும், அலுவலங்களும், மருத்துவக் கூடமும் அமைந்துள்ளன. பல்கலைக்கழகத்திற்கு சொந்தமான வானொலி வசதியும் உள்ளது.

மாணவர்கள்
---------

மாணவர்கள் தங்களுக்கு பிடித்த கருத்துக்கேற்ப குழுக்களை அமைத்துக் கொள்கின்றனர். சமுதாயம், சமயம், இசை என பல்வேறு துறைகளைச் சேர்ந்த குழுக்கள் உண்டு. மாணவர்களே இணைந்து நாளேடுகளையும் வெளியிடுகின்றனர். தி ஹார்னெட் டிரிபியூன், தி ஹார்னெட் ஆகியன குறிப்பிடத்தக்கன.

விளையாட்டு
----------

இங்கு ஆண்களுக்கான கால்பந்து, பேஸ்பால், கோல்ஃப், டென்னிஸ் உள்ளிட்ட விளையாட்டுப் போட்டிகளை நடத்துகின்றனர். பெண்களுக்காக கைப்பந்து, கால்பந்து, பூப்பந்து, டென்னிஸ், கூடைப்பந்து, கோல்ப் உள்ளிட்ட விளையாட்டுகளில் பயிற்சியளிக்கின்றனர். இந்த மாணவர்கள் பல்கலைக்கழகங்களுக்கு இடையிலான போட்டிகளில் பங்கேற்றுள்ளனர்.

சான்றுகள்
---------

1. ↑  "Alabama State University". *The Encyclopedia of Alabama*. July 28, 2008. நவம்பர் 5, 2011 அன்று மூலம் பரணிடப்பட்டது. ஜூலை 9, 2014 அன்று பார்க்கப்பட்டது.

இணைப்புகள்
----------

* பல்கலைக்கழகத்தின் இணையதளம்
**ஃபில்லிஸ் வீட்லி** (*Phillis Wheatley*, 1753–1784), உலகின் முதல் ஆப்பிரிக்க-அமெரிக்கப் பெண் கவிஞர். இவர் எழுதிய கவிதைகளில் மதம், இயற்கை, அடிமைத்தனம் ஆகியவற்றைப் பற்றியவை பெரும் வரவேற்பைப் பெற்றன.

பிறப்பு
-------

இவர் 1753ம் ஆண்டு ஆப்ரிக்காவில் செனகலினிலோ காம்பியாவிலோ பிறந்திருப்பார் என யூகிக்கப்படுகின்றது. ஏழாவது வயதில் வட அமெரிக்காவின் போஸ்டன் நகரில் வசித்த ஜான், சுசன்னா வீட்லி இணையருக்கு அடிமையாக விற்கப்பட்டார். தொடக்கத்தில் வீட்டு வேலைகளைச் செய்யும் சிறுமியாக இருந்தார். பின், தங்களின் குடும்பத்தில் ஒருவராக நினைக்க தொடங்கினர். பின், வீட்லி என்ற குடும்பப் பெயரே சூட்டப்பட்டது. சுசன்னா, பில்லீசுக்கு எழுதப் படிக்கக் கற்றுத் தந்தார்.

கவிதைப் பயணம்
-------------

பில்லீஸ், தனது முதல் கவிதையை 13 வயதில் எழுதினார். 1770ல் ஜார்ஜ் ஒயிட்பீல்டின் மரணத்தைப் பற்றி அவர் எழுதிய கவிதை பாஸ்டன் மக்களால் பெரிதும் பேசப்பட்டது. இவர் 1773ல் எழுதிய ""Poems on Various Subjects, Religious and Moral" என்ற கவிதை நூலுக்கு இங்கிலாந்திலும், அமெரிக்கக் காலனிகளிலும் பெரும் வரவேற்புக் கிடைத்தது. இது மொத்தம் 39 தொகுப்புகளைக் கொண்டது.

அடிமைத்தனத்தில் இருந்து மீட்பு
------------------------------

பில்லீஸ், தன் முதலாளி ஜான் வீட்லியின் மறைவுக்கு பிறகு 1778ல் அடிமைத்தனத்திலிருந்து விடுவிக்கப்பட்டார். மூன்று மாதங்களுக்குப் பிறகு ஜான் பீட்டர்ஸ் என்பவரை மணந்தார். வறுமையின் பிடியில் சிக்கி அவரது இரண்டு குழந்தைகளும் நோய்வாய்ப்பட்டு இறந்தன. அதைத் தொடர்ந்து, கவிதைகளை எழுதிக் கொண்டிருந்தாலும், ஏழ்மையின் காரணமாக அவற்றை வெளியிடமுடியவில்லை. குடும்பம் வறுமையில் வாடியபோது, அவர் கணவரான ஜான் பீட்டர்ஸ், கடனைத் திருப்பிச் செலுத்தாத காரணத்திற்காகக் கைது செய்யப்பட்டார். பில்லீஸ் மகனை வளர்ப்பதற்காக வீட்டு வேலைக்குச் சென்றார்.

இறப்பு
------

அடிமையின் கவிதைகள், முதன்முதலில் விடுதலை பெற்ற அமெரிக்க வீதிகளையும், வீடுகளையும் சென்று அடையக்காரணமாக இருந்த வீட்லி உடல் நிலை மோசமாகி 1784ம் ஆண்டு டிசம்பர் மாதம் 5ம் நாள் தன் 31வது வயதில் மறைந்தார். மூன்று மணி நேரம் கழித்து அவருடைய குழந்தையும் இறந்தது. அவர் இறந்த பிறகு கண்டுபிடிக்கப்பட்டு அவரது கவிதைகள் செய்தித்தாளிலும், கையேடுகளாகவும் வெளியிடப்பட்டன.

மேற்கோள்கள்
-----------

1. ↑  *Trials of Phillis Wheatley: America's Second Black Poet and Her Encounters with the Founding Fathers* by Henry Louis Gates, Basic Civitas Books, 2010, page 5.
2. ↑  Carretta, Vincent. *Complete Writings by Phillis Wheatley,* Penguin Books; New York, 2001.
3. ↑   *Encyclopedia of African American Women Writers, Volume 1*. பக். 611.

வெளி இணைப்புக்கள்
-----------------

* 
* 
* பரணிடப்பட்டது 2013-12-02 at the வந்தவழி இயந்திரம்
**மொரப்பூர்** (*Morappur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரில் மொரப்பூர் ஊராட்சி ஒன்றியத்தின் தலைமையகமான வட்டார வளர்ச்சி அலுவலகம் மொரப்பூரில் இயங்குகிறது. இந்த ஊர் மொரப்பூர் ஊராட்சிக்கு உட்பட்டது.

அமைவிடம்
--------

இந்த ஊரானது தருமபுரியிலிருந்து திருவண்ணாமலை செல்லும் வழியில், தர்மபுரிலிருந்து சுமார் 23 கிலோமிட்டர் தொலைவில் அமைந்துள்ளது.

பள்ளிகள்
--------

அங்கன் வாடி மையங்கள் தோராயமாக 5 உள்ளன. தொடக்கப்பள்ளிகள் 4 உள்ளன. உயர்நிலைப்பள்ளிகள் இரண்டு உள்ளன. மேலும் தனியார் பள்ளிகள் 3 உள்ளன. தனியார்கல்லூரிகள் 2 உள்ளன.

மருத்துவமணை
-----------

ஒரு ஆரம்ப சுகாதார நிலையம் உள்ளது சுற்றுப் பகுதியில் உள்ள மக்கள் அனைவரும் பயன் அடைகினறனர்.

கோவில்கள்
---------

மொரப்பூரில் கோவில்கள் சிங்கார வேலன் சுவாமி திருக்கோயில் சென்னகேசவ பெருமாள் கோயில் பேட்டை மரியம்மன் திருகோயில் தீப்பஞ்சி அம்மன் திருக்கோயில் சிறப்பு வாய்ந்த கோயில்கள் ஆகும்.

தொடருந்து நிலையம்
-----------------

சென்னை - கேரளா வரை செல்லும் தொடருந்துகள் மொரப்பூர் தொடருந்து நிலையம் வழியாக செல்லுகிறது. மொரப்பூர் இரயில் நிலையம் 1866-இல் ஆங்கிலோயர் ஆட்சியில் அமைக்கப்பட்டது.

மேற்கோள்கள்
-----------

1. ↑  "Harur Taluk Villages, Dharmapuri, Tamil Nadu @VList.in". *vlist.in*. 2021-08-24 அன்று பார்க்கப்பட்டது.
2. ↑  மொரப்பூர் தொடருந்து நிலையம்
**அலமட்டி அணை** (Almatti Dam) என்பது வட கருநாடகத்தில், கிருட்டிணா ஆற்றின் குறுக்கே கொண்டுவரப்பட்ட ஒரு நீர்மின் திட்டம் ஆகும். இத்திட்டப் பணிகள் 2005 சூலையில் முடிவடைந்தது. அணையின் இலக்கு வருடத்திற்கு 560 MU மின்சார உற்பத்தியாகும்.

இந்த அணை மேல் கிருட்டிணா நீர்ப்பாசன திட்டத்தின் பிரதான நீர்தேக்கம் ஆகும்; 290 மெகாவாட் மின் நிலையம் அல்மட்டி அணையின் வலது பக்கத்தில் அமைந்துள்ளது. இந்த வசதி செங்குத்து கப்லான் விசையாழிகளை பயன்படுத்துகிறது: ஐந்து 55மெகாவாட் மின்னாக்கிகள் மற்றும் ஒரு 15மெகாவாட் மின்னாக்கி ஆகியவை மின் உற்பத்திக்குப் பயன்படுத்தப்படுகின்றன. மின் உற்பத்திக்குப் பிறகு செல்லும் நீரானது நாராயண்புர்  நீர்ப்பாசன திட்டத்துக்கு தேவைப்படும் நீர்த்தேவைக்கு வழங்கப்படுகிறது.

திட்டத்தின் ஆரம்ப கட்டத்தில், திட்டத்துக்கு மதிப்பிடப்பட்ட செலவுகள் ரூ .14.70 பில்லியனாக நிருணயிக்கப்பட்டது. ஆனால் கருநாடக மின் கழக லிமிடெட் (கேபிசிஎல்) திட்டத்தை மாற்றுவதற்றியமைத்தப் பிறகு, மதிப்பீட்டுச் செலவு 6.74 பில்லியனாக குறைந்து ஐம்பது சதவீதம் குறைக்கப்பட்டது. கே.பி.சி.சி திட்டம் ரூ. 5.20 பில்லியன் அளவில் முடிவடைந்தது .[] முழு அணையும் நாற்பது மாதங்களுக்கு குறைவான காலத்தில் கட்டிமுடிக்கப்பட்டு, சூலை 2005 ல் கட்டுமான பணிகள் அணைத்தும் முடிவடைந்தது. அணை பிசாப்பூர் மற்றும் பாகல்கோட் மாவட்டங்களின் எல்லையில் அமைந்துள்ளது. அணையானது பிசப்பூர் மாவட்டத்தில் அமைந்துள்ளது, என்றாலும் அணையின் நீர் தேங்கும் பகுதியக்ககாக பாகல்கோட் மாவட்டத்தின் பரந்த நிலப்பரப்பு பகுதிகள் நீரில் மூழ்கியுள்ளன. அணையின் மொத்த நீர் சேமிப்பு சேமிப்பு 123.08 TMC 519 மீட்டர் MSL ஆகும்.[]

உயரம்
-----

அல்மட்டி அணையின் நீர்தேங்கும் உயரமானது 519 மீட்டர் எம்எல்.எல் ஐ தாண்டக்கூடாது என உச்சநீதிமன்றம் முதலில் தடை விதித்தது. ஆந்திரா, கருநாடகா மற்றும் மகாராட்டிராவுக்கு இடையிலான கிருட்டிணா நதி மோதலை பிரசேசு குமார் நடுவர் மன்றத்தால் தீர்த்து வைக்கப்பட்ட பிறகு அணையானது கிட்டத்தட்ட 200 டி.எம்.சி மொத்த சேமிப்பு திறன் கொண்டதாகவும், 524 மீட்டர் MSL உயரத்துக்கு நீர்தேக்கப்படக்கூடியதாகவும் உள்ளது.

சிற்றுலா இடம்
-------------

ஏழு மாடி தோட்டங்கள் அணை பகுதியில் சுற்றுலா பொழுதுபோக்கு இடமாக உருவாக்கப்பட்டுள்ளது. படகு, இசை நீரூற்றுகள், நீரூற்றுகள் போன்றவை அணைப் பகுதியில் அமைக்கப்பட்டுள்ளன. அணையின் ஒரு பகுதியில், "ராக் ஹில்" என்ற பெயரில் செயற்கையான தோட்டத்தில் காட்டு விலங்குகள் மற்றும் பறவைகள் மற்றும் இந்தியாவில் கிராம வாழ்க்கையை பிரதிநிதித்துவப்படுத்துவதாக பல சிலைகள் அமைந்துள்ளது.

வழித்தடம்
---------

அல்மட்டி விசய்பூரிலிருந்து 66 கி.மீ. தொலைவில் உள்ளது மற்றும் ரயில் மூலம் சுமார் 1 மணி நேரம், 10 நிமிடங்கள் ஆகும்.

அல்மாட்டியில் ராக் ஹில் தோட்டத்தின் ஒளிப்படங்கள்
------------------------------------------------

* 
* 
* 
* 
*

மேற்கோள்கள்
-----------

1. ↑  "CEA Monthly Generation Report". 2013-04-03 அன்று மூலம் பரணிடப்பட்டது. 2017-07-13 அன்று பார்க்கப்பட்டது.
2. ↑  Oasis (4 August 2011). "How to Reach any City in India". *howtoreach.info*. Blogger. 1 ஆகஸ்ட் 2013 அன்று மூலம் பரணிடப்பட்டது. 25 March 2012 அன்று பார்க்கப்பட்டது. More than one of `|author=` மற்றும் `|last=` specified (உதவி)
3. ↑  "Alamatti Almatti Dam Hotels Accommodation Resorts Karnataka". Travel Karnataka. 6 February 2012 அன்று பார்க்கப்பட்டது.
**மொய் விருந்து விழா** என்பது திருமண விழா, காதணி விழா,புதுமனை புகுவிழா போன்று தற்பொழுது தமிழ்நாட்டில் ஒரு சில மாவட்டங்களில் நடக்கும் ஒரு விழா ஆகும். இ்வ்விழா தமிழ்நாட்டில் தஞ்சாவூா், புதுக்கோட்டை மாவட்டங்களில் பரவலாக காணப்படுகிறது. பொதுவாக இவ்விழா தஞ்சாவூா் மாவட்டம் பேராவூரணி பகுதிகளில் மிகுதியாக காணப்பட்டது. அதன்பின் தற்போது புதுக்கோட்டை மாவட்டத்திலுள்ள வடகாடு, மாங்காடு, கீரமங்களம் மற்றும் கொத்தமங்களம் பகுதிகளில் மிகவும் வேகமாக பரவி வருகிறது.

விழா பற்றிய சுருக்கம்
---------------------

வீட்டில் பொதுவாக நடைபெறும் [[இல்லற விழாக்கள்] போன்று இல்லாமல் மொய் ஒன்றையே குறிக்கோளாகக் கொண்டு நடத்தப்படும் விழா மொய் விருந்து விழாவாகும். இந்த மொய்விருந்து விழாவானது ஒரு தனி நபரால் நான்கு ஆண்டுகளுக்கு ஒரு முறை நடத்தப்படுகிறது. மேலும் இவ்விழா ஐந்து அல்லது பத்து நபா்களால் கூட்டாகவும் சோ்ந்து ஒரே விருந்து கொடுத்து பத்து நபா்களாலும் மொய் வாங்கப்படுகிறது. இவ்வாறு வைக்கப்படும் மொய்விருந்தானது பெரும்பாலும் விழா மண்டபங்களில் வைக்கப்படுகிறது. வசதிக்கு ஏற்றது போல அசைவம் அல்லது சைவ உணவுகள் பரிமாறப்படுகின்றன. மேலும் மிகவும் ஏழ்மை நிலையிலுள்ள மக்கள் சைவ உணவையே விருந்தாக அளிக்கின்றனர். பெரும்பாலும் ஆட்டுக்கறியால் சமைத்த அசைவம் பரிமாறப்படுகிறது. இந்த மொய் விருந்து விழாவினால் பாதிப்புக்கு உள்ளாகுபவா்கள் நடுத்தர மற்றும் ஏழை மக்கள் ஆவர். பண வசதியுடையவர்கள் தமக்கு செய்த அதிக மொய்யினை செய்தும் அதற்குமேலும் கூடுதலாக மொய் செய்யும் நிலை ஏற்படுகிறது. இதனால் இவா்கள் கூடுதலான வட்டிக்கு பணம் வாங்கி மொய் செய்யும் பரிதாப நிலைக்கு தள்ளப்படுகிறாா்கள். இந்த மொய் பற்றிய பாதிப்புகள் பல்வேறு செய்தி்த்தாள்களிலும் வந்துள்ளது.

சா்ச்சைகள்
----------

இந்த மொய் விருந்து விழாவினால் மிகவும் பயன்பெறுபவா்கள் வசதி படைத்தவா்கள். இவா்கள் போட்ட மொய்யினை நான்காண்டுகள் கழித்து வட்டியும் முதலுமாக வசூலித்து மிகவும் பயன் பெறுகிறாா்கள். ஆனால் இவ்விழாக்களில் பங்கெடுத்துக்கொள்ளும் ஏழை மக்கள் கட்டாயமாக மொய் செய்யும் நிலைக்கு தள்ளப்பட்டு மிகுந்த மன உளைச்சலுக்கு ஆட்படுத்தப்படுகிறாா்கள்.
**மொரிசியசில் அரசியல்** மக்களை அடிப்படையாகக் கொண்டது. மக்களாட்சியின் அடிப்படையிலான நாடாளுமன்றத்தைக் கொண்டது. மொரிசியசு அரசு மூன்று பிரிவுகளைக் கொண்டது. அவை சட்ட ஆக்கத் துறை, நீதித் துறை, செயலாக்கத் துறை ஆகியன. இந்த அமைப்பு மொரிசியசு அரசியலமைப்புச் சட்டத்தின் மூலம் நடைமுறைக்கு வந்தது. மொரிசியசு அரசாங்கத்தின் தலைவராக குடியரசுத் தலைவர் இருப்பார். ஆனால், மொரிசியசின் பிரதமர் முழு அதிகாரத்தையும் கொண்டிருப்பார். இவருடன் பல்வேறு துறை அமைச்சர்கள் இருப்பர். மொரிசியசு பல கட்சிகளைக் கொண்டது.

சட்டவாக்கத் துறை
----------------

தேசிய சட்டமன்றத்தினரால் குடியரசுத் தலைவரும், துணை குடியரசுத் தலைவரும் தேர்ந்தெடுக்கப்படுவர். இவர்கள் ஐந்தாண்டு காலம் வரை பதவியில் நீடிப்பர். சட்டத்துடன் தொடர்புடைய அனைத்து முடிவுகளும் தேசிய சட்டமன்றத்துக்கு கட்டுப்பட்டவை. இது சட்டத் திருத்தங்களை மேற்கொள்ளும் உயரிய அமைப்பாகும். அமைச்சர்களும், எதிர்க்கட்சித் தலைவரும், பிற நாடாளுமன்ற உறுப்பினர்களும் இணைந்து, சட்டங்களை உருவாக்கியும், திருத்தவும் முடியும்.

செயலாக்கத் துறை
---------------

குடியரசுத் தலைவரே பிரதமரையும், பிற அமைச்சர்களையும் நியமிப்பார். அமைச்சர்களுக்கு அரசை நடத்தும் பொறுப்பு இருக்கும். இவர்கள் ஆளுங்கட்சியைச் சேர்ந்தவர்களாக இருப்பர்.

முக்கியத்துவம்
--------------

மொரிசியசு அரசில் முக்கியத்துவம் வாய்ந்த பதவிகள் வரிசைப்படி தரப்பட்டுள்ளது.

1. குடியரசுத் தலைவர்
2. பிரதமர்
3. துணை குடியரசுத் தலைவர்
4. துணை பிரதமர்
5. உச்ச நீதிமன்றத்தின் முதன்மை நீதிபதி
6. தேசிய சட்டமன்றத்தின் சபாநாயகர்
7. எதிர்க்கட்சித் தலைவர்
8. முன்னாள் குடியரசுத் தலைவர்கள்
9. முன்னாள் பிரதமர்கள்
10. முன்னாள் துணை பிரதமர்கள்
11. அமைச்சர்கள்
12. முன்னாள் துணை குடியரசுத் தலைவர்
13. முதன்மை அரசு அதிகாரி
14. ரோட்ரிக்சின் முதன்மை ஆணையர்
15. நாடாளுமன்றத்தின் செயலாளர்கள்
16. அமைச்சரவையின் செயலாளர்கள், குடிமைப் பணித் தலைவர்
17. நிதித்துறை, உள்துறை, வெளிவிவகாரங்கள் துறை ஆகியவற்றின் செயலாளர்கள்

நீதித் துறை
-----------

மொரிசியசின் சட்டம் பிரான்ஸ், பிரிட்டன் நாடுகளின் சட்டதிட்டங்களின் அடிப்படையில் அமைந்தது. உச்ச நீதிமன்றமே நீதி வழங்குவதற்கான உயரிய அமைப்பாகும். இது தலைமை நீதிபதியையும், ஐந்து நீதிபதிகளையும் கொண்டிருக்கும்.

சான்றுகள்
---------

1. ↑  "FAQs - What is the political system in Mauritius ?". Government of Mauritius. Archived from the original on 2 ஜனவரி 2013.. பார்த்த நாள்: 5 January 2013.
2. ↑  "காப்பகப்படுத்தப்பட்ட நகல்" (PDF). 2016-03-04 அன்று மூலம் (PDF) பரணிடப்பட்டது. 2014-11-21 அன்று பார்க்கப்பட்டது.
3. ↑  Parvèz A. C. Dookhy, "Le Comité Judiciaire du Conseil Privé de la Reine Elisabeth II d'Angleterre et le Droit Mauricien", PhD dissertation, University of Paris 1 Pantheon-Sorbonne, 26 February 1997
உரோமன் கத்தோலிக்க திருச்சபையை நிர்வகிப்பவர்களாக ஆயர், கர்தினால், திருத்தந்தை, குரு, திருத்தொண்டர் ஆகியோர் உள்ளனர். **குருக்கள்** இயேசுவின் பணிக்குருத்துவத்தை தொடர்ந்து ஆற்றும் கடைநிலை ஊழியர்கள். கத்தோலிக்க குரு அருட்தந்தை அல்லது அருட்பணியாளர் என்ற பெயராலும் அழைக்கப்படுகிறார்.

வரலாறு
------

பழைய ஏற்பாட்டில் கடவுள் லேவிகளை ஏற்படுத்தினார். இவர்கள் கடவுளுக்கும் மனிதருக்கும் இடையே இணைப்பாளர்களாக திகழ்ந்தனர்.புதிய ஏற்பாட்டில் இயேசு தனது இறையாட்சி பணியை தொடர்ந்து ஆற்ற பன்னிரு திருத்தூதர்களை ஏற்படுத்தினார். திருத்தூதர்கள் குரு மற்றும் ஆயரின் முன்னோடியாக திகழ்கின்றனர்.

இறையியல்
--------

குருவாக திருநிலைப்படுத்தப்படும் திருசடங்குகுருவாக திருநிலைப்படுத்தப்படும் திருசடங்கு
அருட்பணியாளரின் இறைஅனுபவம்தான் அவரை இறைவனின் ஊழியர் என்ற புரிதலை ஏற்படுத்துகிறது. கிறிஸ்துவின் முப்பெரும் பணிகளான இறைவாக்கு பணி, புனிதப்படுத்தும் பணி, மேய்ப்பு பணி ஆகிய முப்பெரும் பணிகளை கிறிஸ்துவின் மனநிலையோடு தங்களின் வாழ்வுச் சூழலுக்கேற்ப நிறைவேற்றுவதன் வழியாக அருட்பணியாளர்கள் புனித வாழ்வில் வளர்கின்றனர். அருட்பணியாளர்கள் இயேசுவை போன்று தாழ்ச்சியுடையவர்களாகவும், நட்புடன் பழகுபவர்களாகவும், இறைமக்களை இன்முகத்துடன் வரவேற்பவர்களாகவும், பொறுமையுடையவர்களாகவும் அதே சமயம் கொள்கைகளை விட்டுக்கொடுக்காதவர்களாகவும், உரையாடல் மனநிலை கொண்டவர்களாகவும், பிறர் பற்றிய தவறான எண்ணம் அற்றவர்களாகவும், நேர்மறை சிந்தனை கொண்டவர்களாகவும் இருத்தல் வேண்டும்.

பணிகள்
------

குருக்கள் பங்குதளங்களை நிர்வகிக்கும் முக்கிய பணியை செய்கின்றனர். பங்குகளில் திருப்பலி நிறைவேற்றுதல், அருட்சாதனங்களை நிறைவேற்றுதல், ஆற்றுப்படுத்துதல் போன்ற பணிகளை செய்கின்றனர். இதைத்தவிர பள்ளி, கல்லூரிகளை நடத்தும் பணிகளையும் செய்கின்றனர்.

தனிப்பட்ட வாழ்க்கை முறை
-----------------------

ஆதாரங்கள்
---------

கத்தோலிக்க மறைக்கல்வி
குருவாக
குரு வரலாறு

1. ↑
2. ↑  "அருட்பணியாளர் இறைவனின் ஊழியர்". 2015-03-31 அன்று மூலம் பரணிடப்பட்டது. 2015-05-16 அன்று பார்க்கப்பட்டது.
**மொரிசியசு அரசு** என்பது மொரிசியசு நாட்டினை ஆளும் அமைப்பாகும். மொரிசியசின் அரசுத் தலைவராக பிரதமர் இருப்பார்.

2011-ஆம் ஆண்டில், உலக அளவில் பல நாடுகளிடையே ஆட்சி முறை பற்றிய ஆய்வு நடத்தப்பட்டது. இதில் மக்களாட்சியை பின்பற்றும் மொரிசியசு 167-ஆம் இடத்தைப் பெற்றது. ஆப்பிரிக்காவிலேயே முழு மக்களாட்சியை நடைமுறைப்படுத்திய நாடாகவும் குறிப்பிடப்பட்டது.

சட்டவாக்கம்
-----------

முதன்மைக் கட்டுரை: மொரிசியசின் தேசிய சட்டமன்றம்
மொரிசியசில் சட்டங்களை உருவாக்கி, நடைமுறைப்படுத்துவது மொரிசியசின் தேசிய சட்டமன்றம் ஆகும். இது மொரிசியசு அரசின் அங்கமாகும். இந்த சட்டமன்றத்தில் எழுபது உறுப்பினர்கள் இருப்பர். இவர்கள் 21 தொகுதிகளில் இருந்து தேர்ந்தெடுக்கப்படுவர்.

அமைச்சரவை
---------

முதன்மைக் கட்டுரை: மொரிசியசின் அமைச்சரவை

நீதித் துறை
-----------

மொரிசியசின் நீதித் துறையில் உச்ச நிதிமன்றமே உயர் அமைப்பாகும். இதைத் தவிர, ரோட்ரிக்சின் நீதிமன்றம், இடைக்கால நீதிமன்றம், தொழிற்துறை நீதிமன்றம் உள்ளிட்டவையும் உள்ளன. மொரிசியசின் நீதித் துறையின் தலைமைப் பொறுப்பில் உச்ச நீதிமன்றத்தின் முதன்மை நீதிபதி இருப்பார்.

உள்ளூர் அரசுகள்
---------------

நகரம், ஊர், மாவட்டம் உள்ளிட்டவையும் தமக்கென அரசுகளை கொண்டுள்ளன.

மேலும் பார்க்க
--------------

* மொரிசியசில் அரசியல்

சான்றுகள்
---------

1. ↑  "African democracy − A glass half-full". The Economist. 31 March 2012.. பார்த்த நாள்: 27 March 2012.
2. ↑  "About the Parliament". National Assembly of Mauritius. 25 மார்ச் 2013 அன்று மூலம் பரணிடப்பட்டது. 27 March 2013 அன்று பார்க்கப்பட்டது.
3. ↑  "The Judicial System". Government of Mauritius. Archived from the original on 8 பிப்ரவரி 2013.. பார்த்த நாள்: 27 March 2013.
4. ↑  "Local Government Act 2011". Ministry of Local Government and Outer Islands. Archived from the original on 10 மார்ச் 2016.. பார்த்த நாள்: 27 March 2013.

இணைப்புகள்
----------

விக்கிமீடியா பொதுவகத்தில்,  
 ***மொரிசியசு அரசு***   
என்பதின் ஊடகங்கள் உள்ளன. 

* மொரிசியசு அரசின் தளம் பரணிடப்பட்டது 2013-07-18 at the வந்தவழி இயந்திரம்